STUDIJA SLUČAJA 1

Turistička kompanija iz Bosne i Hercegovine [“BIHTC”], sa sjedištem u BiH, organizuje turističke ture za strane posjetioce u BiH.

W&V AG (W&V) je njemački proizvođač motornih vozila. Ima predstavnika koji putuje u Sarajevo šest puta godišnje, i svaki put ostane u BiH po 10 dana. Predstavnik je državljanin Njemačke koji je kao mladić živio pet godina u BiH. Predstavnik potencijalnim kupcima daje informacije o W&V vozilima i pregovara sporazume o prodaji vozila, ali svi su ugovori predmet konačnog odobrenja koje izdaje glavno sjedište W&V u Minhenu.

BIHTC je razgovarao sa predstavnikom W&V o kupovini 3 nova minibusa. Identificirali su model minibusa i dogovorili da se u njega ugradi specijalna audio-vizualna oprema.

Između ostalog, njihov nacrt sporazuma je sadržavao slijedeće:

W&V pristaje da proda, a BIHTC pristaje da kupi tri (3) minibusa Model 123TS sa instaliranom Mony™ audio-vizualnom opremom.

Isporuka: FCA franko prevoznik željeznički priključak W&V tvornice (Incoterms 2010).

Obavijest o eventualnim nedostacima na minibusima se mora dostaviti u pismenoj formi najkasnije trideset (30) dana nakon isporuke.

Odgovornost W&V za sve eventualne nedostatke se ograničava na 10.000 eura.

Na ugovor i njegovo tumačenje primjenjuje se zakon Njemačke.

Za sve eventualne sporove između strana nadležni su sudovi u Njemačkoj.

Glavni ured W&V je odobrio sporazum, i glavni ured i BIHTC su potpisali sa uslovima koje su dogovorili BHTC i predstavnik W&V.

W&V je predao minibuse željezničkom prevozniku u Njemačkoj, a prevoznik ih je predao BHTC-u 20 dana kasnije. BIHTC su odmah pregledali minibuse i nisu utvrdili nikakve nedostatke. Međutim, tri sedmice kasnije, audio-vizualna oprema u jednom od minibusa je prestala pravilno raditi. Zamjena pokvarene opreme bi koštala 25.000 eura.

BIHTC je odmah uputio e-mail W&V sa detaljima o nedostatku. W&V je odbio odgovornost zato što obavijest nije dostavljena u roku od 30 dana od isporuke. W&V je, osim toga, odbio popraviti nedostatak i naveo da u svakom slučaju ne bi platio više od 10.000 eura za zamjenu neispravne opreme.

BIHTC od vas traži pravni savjet.

1. Koji zakon se primjenjuje na spor?
2. Koji sud je nadležan za rješavanje spora?
3. Je li obavijest koju je uputila BIHTC bila važeća?
4. Ako jeste, da li je odgovornost W&V ograničena na 10.000 eura?
5. Kakav bi bio rezultat da je Prodavac bio u BiH, kupac njemačka kompanija, a odabrani forum BiH?
6. Kakav bi bio rezultat da je Prodavac bio u SAD, umjesto u Njemačkoj, i da je odabrano pravo i odabrani forum bio u SAD?
7. Šta biste vi savjetovali BIHTC da uradi ubuduće ako se nađu u sličnoj situaciji?